Inglismaal on palju genealoogia-alaseid uurimusi kirjastatud 1717. aastal asutatud Antikvaaride Seltsi (Society of Antiquaries) ja 1911. aastal asutatud Genealoogia Seltsi (Society of Genealogists) liikmete algatusel. Ka brittidest esivanemate uurijad nendivad, et Inglismaalgi on varasemad andmeallikad ebatäielikud ja tavakodanikul on XVI sajandist kaugemalemineku võimalused üsna küsitavad, sest vanemad allikad sisaldavad peamiselt ülikutest maaomanike andmeid. Tavakodanike kohta võib seal mõnevõrra vanemaid andmeid leida, XVI sajandil tekkinud babtistide usulahu valla- ja kihelkonnaregistritest. Nendes võivad andmed ulatuda 1538. aastani.